Likumprojekts

**Grozījums Sociālo pakalpojumu un sociālās palīdzības likumā**

Izdarīt Sociālo pakalpojumu un sociālās palīdzības likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 14., 18. nr.; 2005, 2. nr.; 2006, 13. nr.; 2007, 12., 15. nr.; 2008, 3., 21. nr.; 2009, 3., 12. nr.; Latvijas Vēstnesis, 2009, 182. nr.; 2010, 19., 170. nr.; 2011, 117., 202. nr.; 2012, 201. nr.; 2013, 234. nr.; 2014, 257. nr.; 2015, 235. nr.; 2016, 230. nr.; 2017, 21. nr.) šādu grozījumu:

Papildināt pārejas noteikumus ar 33. punktu šādā redakcijā:

"33. Lielbritānijas un Ziemeļīrijas Apvienotās Karalistes pilsoņiem šajā likumā noteiktos sociālos pakalpojumus un sociālo palīdzību, pamatojoties uz kādu no šā likuma 3. panta pirmās daļas 3. punkta noteikumiem, ir tiesības saņemt līdz 2020. gada 31. decembrim, ja tiesības uzturēties Latvijas Republikā viņi ieguvuši līdz 2019. gada 29. martam un pēc 2019. gada 29. marta turpina dzīvot (uzturēties) Latvijas Republikā. Šis noteikums attiecas arī uz minēto pilsoņu ģimenes locekļiem."

Labklājības ministre

R. Petraviča